Ryan Reynolds Bertekak Dengan Dirinya Yang Muda Dalam Klip Filem “The Adam Project”
Netflix telah melancarkan klip filem The Adam Project yang berdurasi 4 minit, menampilkan Ryan Reynolds dan Walker Scobell. Filem aksi-penggembaraan sci-fi arahan Shawn Levy ini akan tersedia untuk penstriman pada 11 Mac ini. Klip The Adam Project itu menyoroti pertemua pertama di antara Adam yang berusia 12 tahun dan Adam dari masa hadapan ketika mereka bertengkar sesama sendiri sambil bertukar-tukar sindiran. Anda boleh tonton klip tersebut dibawah: The Adam Project merupakan filem sains fiksyen thriller komedi mengenai Adam yang pergi ke masa lampau untuk membantu dirinya sendiri yang berusia 13 tahun. Mereka berdua perlu mencari ayah mereka dalam usaha membetulkan kembali keadaan demi menyelamatkan masa hadapan.  Mark Ruffalo akan memainkan peranan sebagai ayah Reynolds, seorang ahli fizik yang bijak, manakala pelakon Catherine Keener menjadi antagonis utama yang cuba mencuri teknologi yang cukup berkuasa dari karakter lakonan Ruffalo. Walker Scobell membawa watak adam versi muda, Alex Mallari, Jr. sebagai orang kanan antagonis dan Zoe Saldana. Skrip ditulis oleh Jonathan Tropper dan David Ellison. Reynolds dan Levi turut berkhidmat sebagai penerbit menerusi syarikat penerbitan mereka iaitu Maximum Effort dan 12 Lap Entertainment. David Ellison, Dan Goldberg dan Don Granger menjadi penerbit bagi pihak Skydance.